**ОБЩИ БЕЛЕЖКИ И ПРЕПОРЪКИ**

Целта на обучението по **„Принципи и методика на обучение”** е фокусиране на вниманието на студентите-медицински сестри към дидактически проблеми, характеризиращи учебния процес във висшите медицински училища. Структурата на изложението съответства на логиката на учебното планиране - учебни цели, учебно съдържание, организация и методика на обучението, контрол и оценка на постиженията на студентите. Предложен е анализ на различни модели за висше медицинско образование. Представени са съвременни постижения на дидактиката, чието използване би довело до оптимизиране на учебния процес - проблемно обучение, индивидуално и групово учене, програмирано обучение и алгоритмизация, управление на познавателната активност на студентите и др.

В края на курса на обучението си по учебната дисциплина „Принципи и методика на обучение” студентите трябва да са запознати с основните изисквания и правила при обучението на деца и възрастни (здрави и болни) и да са в състояние да разработват програма за обучение на деца и възрастни (здрави и болни). Знанията и уменията, усвоени в курса на обучение по „Принципи и методика на обучение”, ще се използват за теоретична основа на профилиращите дисциплини, изучавани в по-късни етапи от подготовката на студентите-медицински сестри и ще се прилагат в практическата им работа в реални условия.

ОЧАКВАНИ РЕЗУЛТАТИ:

В резултат на предвидения теоретичен курс на обучение в посочения обем и последователност на предложените теми, съгласно учебния план и настоящата учебна програма, студентите следва да придобият нови знания за:

* Специфичните особености в процеса на обучение при деца и възрастни (здрави и болни);
* Основните изисквания и правила при разработването на програма за обучение на деца и възрастни (здрави и болни);
* Различни технологии за обучение на деца и възрастни.

За да се постигнат поставените цели, формулирани за курса на обучение по „Принципи и методика на обучението” за студенти от специалност „Медицинска сестра”, ОКС „бакалавър”, трябва да се решат следните ***задачи***:

* Да усвоят система от теоретичн знания и практически умения за разработване на програма за обучение на деца и възрастни (здрави и болни);
* Да прилагат на практика ефективните методики за обучение на деца и възрастни (здрави и болни).

ФОРМИ НА ОБУЧЕНИЕ:

* Лекции;
* Учебно-практически занятия;
* Семинари;
* Самостоятелна подготовка;
* Консултация.

МЕТОДИ НА ОБУЧЕНИЕ:

* Лекционно изложение;
* Дискусия;
* Беседа;
* Обяснение, разказ;
* Инструктаж;
* Демонстрация;
* Наблюдение;
* Упражняване;
* Самостоятелна работа – аудиторна и извънаудиторна;
* Изпълнение на практически задачи;
* Работа с книга, учебник или друга помощна литература и в библиотека;
* Работа в малки групи;
* Ролеви игри;
* Писмено тестово изпитване;
* Разработване на курсова работа;
* Работа в Internet.